# Årsmelding for avlastningen 2022

## Beskrivelse av avlastningen

* Avlastningen er et tilbud til foreldre/familier med særlig tyngende omsorgsoppgaver.
* Vi gir et avlastningstilbud med fokus på dagliglivets ferdigheter og fritidsaktiviteter.
* Gjennom målrettet miljøarbeid er det med på å fremme den enkelte mottakers utvikling fysisk, psykisk og sosialt.
* Avlastningen har en variert brukergruppe i alder og diagnoser.
* Avlastningsavdelingen hadde 10 brukere pr. 31.12.22. En bruker sluttet i løpet av året og en ny startet opp.
* Antall årsverk på avlastningen har vært ca. 13. De fleste av våre fast ansatte i store stillinger har en helse- eller sosialfaglig utdannelse, både 3.årig og 1.årige. I 2022 har vi ansatt flere i småstillinger på helg, samt ekstravakter. De fleste av disse holder på med en 3.årig helse- eller sosialfaglig utdannelse.

**Dette har vi arbeidet med i år**

* I år har vi hatt ekstra søkelys på HOL Kap.9, bruk av tvang og makt overfor mennesker med utviklingshemming. Temaet har vært jevnlig oppe på både personal- og brukermøtene gjennom hele året. Det har også vært ekstra fokus på dette i tre av brukerteamene. Vi har blant annet hatt søkelys på hverdagstvang, hva som defineres som tvang, hvordan tilrettelegge for å unngå bruk av tvang og at all bruk av tvang og makt skal dokumenteres.
* I oktober hadde vi et utvidet personalmøte sammen med boligen hvor tema var utviklingshemmede og seksualitet.
* Avdelingen har hatt gjennomgang av brannrutiner to ganger med personalgruppen.
* Dette året startet vi opp med et nytt digitalt journalsystem, OMHU. Vi har også gått over til et nytt internt dokumentsystem som heter Document Control med våre interne systemer og 1. desember startet vi med et nytt digitalt avvikssystem. Det har derfor vært stor oppmerksomhet hos de ansatte på å iverksette de ulike programmene.
* På Avlastningen har vi søkelys på aktivisering. Under pandemien var bassenget på Radarveien mye stengt. Det ble åpnet opp igjen i –22 og flere brukere har fått benyttet seg av dette under opphold hos oss.
* Vi legger vekt på brukermedvirkning og har etterstrebet å ha et godt pårørendesamarbeid gjennom både planlagte og mer spontane møter, mailutveksling og telefonsamtaler.

Beate Helen Skomedal  
avdelingsleder